Andrea Rønning

Andrea Rønning (født 30. januar 1995 i Skien) er en norsk håndballspiller, som spiller både håndball og beachhåndball. 

Hun spiller for Larvik Håndballklubb, som spiller i Eliteserien i håndball for kvinner 2023/24.

 Karriere Håndball 
Ved junior-NM 2013 spilte Gjerpen finale mot Tertnes, og vant 22-16.Varden - Bestevennene Dorthe og Andrea spiller NM-finale sammen , besøkt 5. juli 2016.Varden - Gjerpen vant NM-gull! , besøkt 5. juli 2016. Gjerpen endte på 8. plass i 1. divisjon håndball for kvinner 2013/14. 

Gjerpen ble slått ut i semifinalen av Oppsal ved junior-NM i håndball 2014 (U20), der Rønning scoret 6 mål.Telemarksavisa - Gjerpen tapte mot Oppsal, besøkt 5. juli 2016. I serien kom Gjerpen på 7. plass i 1. divisjon 2014/15. 

Ved NM i håndball 2015 ble Gjerpen slått ut av Larvik Håndballklubb, etter at de tapte 21-33.Varden - Tapte bare med 12 for Larvik , besøkt 7. juli 2016. I serien endte de på 7. plass i 1.divisjon 2014/15, med 10 seire og 12 tap. 

Gjerpen kom på 3. plass i 1. divisjon sesongen 2015/16, og Rønning ble lagets toppscorer i serieavslutningen der de slo Volda Handball 31-21 borte. Rønning scoret 8 mål i denne kampen.Sunnmørsposten - Gjerpen kledde av Volda , besøkt 7. juli 2016. De spilte dermed kvalifiseringskamper mot Molde Håndballklubb om spill i Eliteserien 2015/16. Gjerpen vant hjemmekampen 31-24, der Rønning scoret 6 mål, og lagene spilte uavgjort i Molde, og Gjerpen rykket dermed opp til Eliteserien.Telemarksavisa - Sunnmøringens store festaften, besøkt 7. juli 2016.Ringerikes blad - Kampfakta, besøkt 7. juli 2016.

Beachhåndball
Rønning deltok ved ungdoms-EM i beachhåndball 2012 (U18) i Georgia.Porsgrunns Dagblad - EM-debuterer i georgisk sand, besøkt 5. juli 2016. Norge slo der Ukraina i kvartfinalen, men tapte for Tyrkia i semifinalen, og tapte til slutt 0-2 for Russland i bronsefinalen.europeiska håndballforbundet - Hungary successfully defend beach title , besøkt 5. juli 2016. 

Hun deltok også ved junior-EM i beachhåndball 2013 (U20).Follo HK - Lagene til U-EM Beach i Danmark, besøkt 5. juli 2016. Norge kom der på 6. plass av 7 lag, etter at de kom på 5. plass i round robin, og måtte spille plasseringskamper mot Sveits og Spania.Det europeiske håndballforbundet - 2013 Women's ECh Beach Handball 19 , besøkt 5. juli 2016.

Hun deltok på det norske laget som spilte ved VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1-2 mot Brasil, og måtte spille bronsefinale. I bronsefinalen slo de Ukraina 2-1, og vant med det bronse i VM. Rønning scoret to mål for Norge i bronsefinalen.Norges håndballforbund - Bronse til beach-jentene, besøkt 5. juli 2016. 

Gjerpen J16 tapte finalen ved NM i beachhåndball i juni 2015, mot Tyristubben.Telemarksavisa - Måtte gi tapt til slutt, besøkt 7. juli 2016. Ved EM i beachhåndball 2015 deltok hun igjen på det norske landslaget. Norge spilte seg fram til finalen med kun ett tap - mot Russland i hovedrunden.EHF - 2015 Women's ECh Beachhandball Final Tournament , besøkt 6. juli 2015. I finalen møtte de EM-favoritt Ungarn, og tapte 1-2 på shootout, og endte dermed med sølv i dette mesterskapet.Ringerikes blad - EM-sølv til Elisabeth Hammerstad og håndballjentene, besøkt 6. juli 2015. Norge kvalifiserte seg gjennom denne plasseringen også til VM i beachhåndball 2016.

 Referanser 

 Eksterne lenker 

 Presentasjon hos Norsk Topphåndball

Kategori:Norske håndballspillere
Kategori:Norske beachhåndballspillere
Kategori:Håndballspillere for Gjerpen IF
Kategori:Håndballspillere for Larvik HK
Kategori:Personer fra Skien kommune